**Badal Muradyan** (8 yanvar 1915, Çubuxçu, Eçmiədzin qəzası – 30 sentyabr 1991, İrəvan) — Ermənistan SSR Nazirlər Sovetinin 4-cü sədri.

Həyatı
------

1966-cı il sentyabrın 30-da erməni elm və mədəniyyət xadimlərinin Naxçıvan və Dağlıq Qarabağla bağlı XXIII qurultaya ünvanladıqları məktub respublika KP MK bürosunda müzakirə edildikdən sonra birinci katib Anton Koçinyan və Ermənistan Nazirlər Sovetinin sədri Badal Muradyanın birgə imzası ilə Moskvaya geniş cavab göndərildi. Cavabdan aydın olur ki, əslində elm və mədəniyyət xadimlərinin adından XXIII qurultaya göndərilmiş müraciət elə Ermənistan rəhbərliyinin fikridir. Onlar Sov.IKP MK-ya yazırdılar ki, Ermənistan SSR-in elm və mədəniyyət xadimlərinin müraciətdə qaldırdığı məsələ birinci dəfə deyil və bundan əvvəl də, xüsusilə son vaxtlar böyük alimlər qurupu, yaradıcılıq birlikləri, ziyalıların nümayəndələri, fəhlələr, kənd təsərrüfatı işçiləri, tələbələr və digərləri bu məsələ ilə bağlı Sov.IKP MK və Ermənistan KP MK-ya çoxsaylı analoci məktub və müraciətlər göndəriblər. Məktub və müraciət müəlliflərinin fikrincə, bu torpaqların Ermənistana qaytarılması xalqlar arasında dostluğu daha da möhkəmləndirəcək, Lenin milli siyasətinin təntənəsini bir daha nümayiş etdirəcək. Koçinyan və Muradyan belə bir əhval-ruhiyyənin Dağlıq Qarabağ vilayəti əhalisi arasında yayıldığını və bunun ifadəsi kimi vilayətdən Ermənistan KP MK-ya əhalinin müxtəlif qruplarının çoxsaylı müraciətlər göndərdiyini vurğulayırdı. Onlar xatırladırdılar ki, erməni xalqı və digər xalqlar üçün ərazi məsələləri həyati əhəmiyyət kəsb edir. Bunu onlar Ermənistan ərazilərinin 2/3 hissəsinin, guya Ermənistanın qərb vilayətlərinin Türkiyə tərəfindən "qəsb" edilməsi ilə izah edirdilər.

Koçinyan və Muradyan yazırdılar: "Indiki vaxtda Türkiyə tərəfindən ələ keçirilmiş torpaqların qaytarılması məsələsinin qoyulmasının məqsəduyğun olmadığı əhali tərəfindən anlayışla qarşılansa da, Qarabağ və Naxçıvanın Ermənistan SSR-ə qaytarılması ilə bağlı məsələlərdə biz ciddi çətinliklərlə üzləşirik".

Həmçinin bax
------------

* Anton Koçinyan

İstinadlar
----------

1. ↑  "Arxivlənmiş surət". 2016-08-27 tarixində arxivləşdirilib. İstifadə tarixi: 2017-08-28.

| ⛭ Ermənistanın baş nazirləri  |
| --- |
| ErmənistanDemokratikRespublikası(1918-1920) | 
* Hovanes Kacaznuni (1918-1919)
* Aleksandr Xatisyan (1919-1920)
* Hamo Ohancanyan (1920)
* Simon Vratsyan (1920)

 |
| Ermənistan SSR(1920-1991) | 

|  |  |
| --- | --- |
| XalqKomissarlarıSovetininsədrləri(1920-1946) | 
* Sergey Lukaşin (1922-1925)
* Sarkis Hаmbarcumyan
* Aram Piruzyan (1937-1943)

 |
| NazirlərSovetininsədrləri(1946-1991) | 
* Ağası Sarkisyan (1943-1947)
* Saak Karapetyan (1947-1952)
* Anton Koçinyan (1952-1966)
* Badal Muradyan (1966-1972)
* Qriqori Arzumanyan (1972-1976)
* Fadey Sarkisyan (1977-1989)
* Vladimir Markaryants (1989-1990)
* Vazgen Manukyan (1990)

 |

 |
| Ermənistan Respublikası(1991-) | 
* Vazgen Manukyan (1990-1991)
* Qagik Harutyunyan (1991-1992)
* Xosrov Harutyunyan (1992-1993)
* Xrant Baqratyan (1993-1996)
* Armen Sarkisyan (1996-1997)
* Robert Köçəryan (1997-1998)
* Armen Darbinyan (1998-1999)
* Vazgen Sarkisyan (1999)
* Aram Sarkisyan (1999-2000)
* Andranik Marqaryan (2000-2007)
* Serj Sarkisyan (2007-2008)
* Tiqran Sarkisyan (2008-2014)
* Ovik Abraamyan (2014-2016)
* Karen Karapetyan (2016-2018)
* Serj Sarkisyan (2018)
* Karen Karapetyan (2018)
* Nikol Paşinyan (2018-)

 |